ଲିସିନୋପ୍ରିଲ/ହାଇଡ୍ରୋକ୍ଲୋରୋଥିଆଜାଇଡ
ଲିସିନୋପ୍ରିଲ/ହାଇଡ୍ରୋକ୍ଲୋରୋଥିଆଜାଇଡ (ଇଂରାଜୀ ଭାଷାରେ Lisinopril/hydrochlorothiazide, ଏକ ବିକ୍ରୟ ନାମ ଜେସ୍ଟୋରେଟିକ/ Zestoretic) ଏକ ପ୍ରକାର ମିଶ୍ରିତ ଔଷଧ ଯେଉଁଥିରେ ଏସିଇ ଇନହିବିଟର (ACE inhibitor) ଶ୍ରେଣୀର ଲିସିନୋପ୍ରିଲ ଓ ମୂତ୍ରଳ (diuretic) ଶ୍ରେଣୀର ହାଇଡ୍ରୋକ୍ଲୋରୋଥିଆଜାଇଡ ଔଷଧ ଅଛି ।  ଏହା  ଉଚ୍ଚ ରକ୍ତଚାପ ରୋଗର ଚିକିତ୍ସା ନିମନ୍ତେ ବ୍ୟବ‌ହୃତ ହୁଏ । ଏଥିରେ ରୋଗୀ ଉପକୃତ ହେଲେ କୌଣସି ଗୋଟିଏ ଔଷଧ ବ୍ୟବ‌ହାର କରାଯାଇପାରେ । ଏହା ପାଟିରେ ଦିଆଯାଏ ।

ଲିସିନୋପ୍ରିଲ/ହାଇଡ୍ରୋକ୍ଲୋରୋଥାୟାଜାଇଡର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ଓଜନିଆ (dizziness), ମୁଣ୍ଡ ବିନ୍ଧା, କାଶ, ଥକ୍କା ଅନୁଭବ ହୋଇପାରେ । ସାଂଘାତିକ ପ୍ରତିକ୍ରିୟା ହେଲେ ଆଞ୍ଜିଓଇଡିମା ଓ କମ ରକ୍ତଚାପ (low blood pressure) ହୋଇପାରେ ।  ଗର୍ଭାବସ୍ଥାରେ ଦେଲେ ଏହି ଔଷଧ କ୍ଷତି କରିପାରେ । 
 

ଯୁକ୍ତରାଷ୍ଟ୍ର ଆମେରିକାରେ ସନ ୧୯୮୯ରେ ଏହି ଔଷଧ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ସନ ୨୦୧୮ରେ ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ହୋଲସେଲ ମୂଲ୍ୟ ୦.୦୫ ଆମେରିକୀୟ ଡଲାରରୁ କମ୍ ଥିଲା । ସନ ୨୦୧୭ରେ ସଂଯୁକ୍ତ ରାଷ୍ଟ୍ରରେ ଏନଏଚଏସକୁ (NHS) ଏହାର ଏକ ଡୋଜ ପିଛା ପ୍ରାୟ ୦.୪୦ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ସନ ୨୦୧୬ରେ ଯୁକ୍ତରାଷ୍ଟ୍ର ଆମେରିକାରେ ଏହାର ୧୪ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାରେ ୫୩ତମ ସ୍ଥାନ ଅଧିକାର କରିଥିଲା ।

ଆଧାର

ଅଧିକ ପଢ଼ନ୍ତୁ
 Lisinopril and Hydrochlorothiazide FDA PI

ଔଷଧ
ଚିକିତ୍ସା ବିଜ୍ଞାନ